Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine („Službene novine Federacije Bosne i Hercegovine“, broj: 34/03 i 65/13), a u skladu sa članom 13. i 14. Zakona o osnivanju JU „Dom za stara i iznemogla lica“ Goražde ( „Službene novine Bosansko - podrinjskog kantona Goražde“, broj: 10/97, 8/99 i 2/12) , i Kriterijima za imenovanje u upravne odbore ustanova socijalne zaštite na području BPK-a Goražde („Službene novine BPK-a Goražde“,broj: 2/04), Ministarstvo za socijalnu politiku, zdravstvo, raseljena lica i izbjeglice Bosansko- podrinjskog kantona Goražde, objavljuje:

 **PONOVNI JAVNI OGLAS**

**za izbor i imenovanje predsjednika i članova upravnog odbora**

1. Objavljuje se Ponovni javni oglas za izbor i imenovanje predsjednika i članova upravnog odbora **Javne ustanove „Dom za stara i iznemogla lica“ Goražde,** i to na pozicije :

- tri (3) člana – predstavnika osnivača ,

 - dva (2) člana – predstavnika zaposlenika ustanove.

1. Opis pozicije člana upravnog odbora: Zajedno sa ostalim članovima i uz konsultacije sa Kantonalnim ministarstvom za socijalnu politiku, zdravstvo, raseljena lica i izbjeglice i osnivačem upravlja ustanovom i obavlja poslove u skladu sa Zakonom o osnivanju JU „Dom za stara i iznemogla lica“ Goražde ( „Službene novine Bosansko - podrinjskog kantona Goražde“, broj: 10/97, 8/99 i 2/12), propisima o ustanovama, te drugim zakonima, podzakonskim propisima i opštim aktima koji regulišu ovu oblast.
2. Pored općih uslova propisanih Zakonom, kandidati moraju ispunjavati i slijedeće uslove:
* da imaju završen VII ili VI stepen stručne spreme društvenog smjera, ( izuzetno, ukoliko se vrši kandidiranje u UO ustanove socijalne zaštite ispred zaposlenika ustanove socijalne zaštite, kandidati mogu imati i završen IV stepen stručne spreme društvenog smjera ),
* da imaju najmanje tri godine radnog iskustva u poslovima iz struke,
* da imaju stručno znanje iz djelatnosti ustanove socijalne zaštite, te da su upućeni u sadržaj i način njenog rada,
* da nisu direktori ustanove (ovjerena izjava),
* da nemaju privatni-finansijski interes u ustanovi (ovjerena izjava).
* da nisu članovi upravnog odbora u više od jedne ustanove ,
1. Uz prijavu na Ponovni javni oglas, kandidati su dužni priložiti slijedeću dokumentaciju (original ili ovjerenu kopiju):
* Dokaz o završenoj školskoj spremi,
* Uvjerenje o radnom iskustvu u struci,
* Izvod iz matične knjige rođenih,
* Uvjerenje o državljanstvu, ( ne starije od 6 mjeseci),
* Uvjerenje da se protiv lica ne vodi krivični postupak, ne starije od 3 mjeseca ( Općinski i Kantonalni sud).
* Ovjerenu izjavu da kandidat nije direktor ustanove za čiji se UO kandiduje i da nema privatni-finansijski interes u istoj.
* Ponovni javni oglas ostaje otvoren 15 dana od dana posljednjeg objavljivanja, a objaviće se u Službenim novinama FBiH, dnevnim novinama „Dnevni avaz“, na RTV BPK Goražde, na službenoj web.stranici Vlade BPK-a Goražde: [www.bpkg.gov.ba](http://www.bpkg.gov.ba) i Oglasnoj ploči BPK-a Goražde .

Prijave sa traženom dokumentacijom slati na adresu: **Ministarstvo za socijalnu politiku, zdravstvo, raseljena lica i izbjeglice Bosansko - podrinjskog kantona Goražde, ul. 1. Slavne Višegradske brigade 2a Goražde, sa naznakom: „Prijava na Ponovni javni oglas za izbor i imenovanje predsjednika i članova Upravnog odbora JU „Dom za stara i iznemogla lica“ Goražde- NE OTVARAJ „.**

 U prijavi koja sadrži kraću biografiju, adresu i kontakt telefon, kandidati su dužni naznačiti na koju poziciju se kandiduju, i iz kojeg reda predstavnika. Nepotpune i neblagovremene prijave neće se uzimati u razmatranje. Kandidati koji uđu u uži izbor bit će pozvani na intervju.

 Sve dodatne informacije možete dobiti na službenoj web. stranici Vlade BPK-a Goražde: [www.bpkg.gov.ba](http://www.bpkg.gov.ba) , Oglasnoj ploči BPK-a Goražde ili direktno na kontakt telefon 038/ 228-439.

 **Ministarstvo za socijalnu politiku, zdravstvo,**

 **raseljena lica i izbjeglice BPK Goražde**